Rohana Kudus
Rohana Kudus (lahia di Koto Gadang, Kabupaten Agam, Sumatera Barat, 20 Desember 1884 – maningga di Jakarta, 17 Agustus 1972 pado umua 87 taun) adolah tokoh wartawan Indonesia. Baliau adolah pandiri surek kaba padusi nan partamo di Indonesia. Rohana iduik di zaman nan samo jo Kartini, katiko akses padusi untuak mandapek pandidikan nan baiak sangek dibatasi.
Rohana adolah surang padusi nan punyo komitmen nan kuaik pado pandidikan tarutamo untuak kaum padusi. Pado zamannyo Rohana tamasuak salah surang dari saketek padusi nan pacayo baso diskriminasi kapado padusi, tamasuak kasampatan untuak mandapek pandidikan adolah tindakan samena-semena lalu harus dilawan. Jo kacerdasan, kabaranian, pangorbanan sarato pajuangannyo Rohana malawan katidakadilan untuak parubahan nasib kaum padusi.
Latar balakang[suntiang | suntiang sumber]
Walaupun Rohana indak bisa mandapek pandidikan sacaro formal namun baliau rajin baraja jo ayahnyo, surang pagawai pamarentah Balando nan salalu mambaoan Rohana bahan bacoan dari kantua. Kainginan jo samangaik barajanyo nan tinggi mambuek Rohana capek manguasoi materi nan diajaan ayahnyo. Dalam umua nan masih sangek mudo Rohana alah bisa manulih jo mambaco, sarato babahaso Balando. Salain itu baliau baraja pulo abjad Arab, Latin, jo Arab-Malayu. Katiko ayahnyo ditugehan ka Alahan Panjang, Rohana batatangga jo pajabat Balando atasan ayahnyo. Dari bini pajabat Belando tu Rohana baraja manyulam, manjahik, marendo, sarato marajuik nan marupoan kaahlian padusi Balando. Disinan baliau banyak pulo mambaco majalah tabitan Balando nan mamuek babagai barito politik, gaya iduik, sarato pandidikan di Eropa nan sangek disukoi Rohana.
Baliau laia dari pasangan Mohamad Rasjad Maharadjo Soetan (ayah) jo Kiam (ibu). Rohana Kudus adolah kakak tiri dari Soetan Sjahrir, Pardana Mantari Indonesia nan partamo sarato mak tuo (bibi) dari panyair tanamo Chairil Anwar. Baliau pun adolah sapupu H. Agus Salim.
Rujuak-an[suntiang | suntiang sumber]
- Tamar Djaja, Rohana Kudus: Riwayat Hidup dan Perjuangannya, Jakarta: Mutiara, 1980
- Rudolf Mrazek. Sjahrir: Politik dan Pengasingan di Indonesia. Jakarta, Yayasan Obor Indonesia, 1996.
- Fitriyanti, Roehana Koeddoes Perempuan Sumatera Barat, Jakarta: Yayasan Jurnal Perempuan, 2001
- Fitriyanti, Rohana Kudus Wartawan Perempuan Pertama indonesia, Yayasan d' Nanti, Jakarta, 2005
Pautan lua[suntiang | suntiang sumber]
- (Indonesia) Profil di PWI
- (Indonesia) Artikel
- (Indonesia) Artikel
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn min_Latn min_Latn ind_Latn ind_Latn